CELEX: 22015A0710(01)
Language: hu
Date: 2015-07-10 00:00:00
Title: Megállapodás az Európai Unió és a Dán Királyság között a polgári és kereskedelmi ügyekben a joghatóságról, valamint a polgári és kereskedelmi ügyekben hozott határozatok elismeréséről és végrehajtásáról

10.7.2015   
            
            
               HU
            
            
               Az Európai Unió Hivatalos Lapja
            
            
               L 182/1
            
         MEGÁLLAPODÁS
   az Európai Unió és a Dán Királyság között a polgári és kereskedelmi ügyekben a joghatóságról, valamint a polgári és kereskedelmi ügyekben hozott határozatok elismeréséről és végrehajtásáról
   A 2006/325/EK tanácsi határozattal (1) megkötött, az Európai Unió és a Dán Királyság közötti, a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2005. október 19-i megállapodás (2) (a továbbiakban: a megállapodás) 4. cikke kimondja, hogy amennyiben a 44/2001/EK tanácsi rendelet (3) 74. cikkének (2) bekezdése szerinti végrehajtási intézkedések elfogadására kerül sor, Dánia értesíti a Bizottságot arról a döntéséről, hogy az ilyen intézkedések tartalmát végrehajtja-e vagy sem.
   A megállapodás 3. cikke (2) bekezdésének megfelelően Dánia 2009. január 14-i levelében értesítette a Bizottságot azon határozatáról, amely szerint végrehajtja a tartással kapcsolatos ügyekben 4/2009/EK tanácsi rendelet (4) azon rendelkezéseit, amelyek a 44/2001/EK rendeletet (Brüsszel I. rendelet) (5) módosítják.
   A 44/2001/EK rendeletet 1215/2012/EU európai parlamenti és tanácsi rendelet (6) hatályon kívül helyezte és felváltotta. A megállapodás 3. cikke (2) bekezdésének megfelelően Dánia 2012. december 20-i levelében értesítette a Bizottságot azon határozatáról, amely szerint végrehajtja az 1215/2012/EU rendeletben (7) foglaltakat.
   2015. február 17-én elfogadták a tartással kapcsolatos ügyekben az (EU) 2015/228 bizottsági végrehajtási rendeletet (8). A megállapodás 3. cikke (2) bekezdésének megfelelően Dánia 2015. április 22-i levelében értesítette a Bizottságot azon határozatáról, amely szerint végrehajtja az (EU) 2015/228 végrehajtási rendeletben foglaltakat.
   A megállapodás 4. cikkének (4) bekezdése alapján a dán értesítés kölcsönös kötelezettségeket hoz létre Dánia és az Európai Unió között. Tehát a (EU) 2015/228 végrehajtási rendelet a megállapodás módosításának minősül, amennyiben módosítja a 4/2009/EK rendelettel módosított 44/2001/EK rendeletet (amelyet a 1215/2012/EU európai parlamenti és tanácsi rendelet váltott fel), és ahhoz tartozó mellékletnek tekinthető.
   A megállapodás 4. cikkének (3) bekezdése értelmében az (EU) 2015/228 végrehajtási rendelet dániai közigazgatási végrehajtására a Brüsszel I. rendeletről szóló, 2006. december 20-i 1536. sz. dán törvény 9.(a)(1) szakasza alapján kerülhet sor. A szükséges közigazgatási intézkedések 2015. április 22-én léptek hatályba.
   
      (1)  Megállapodás az Európai Közösség és a Dán Királyság között a polgári és kereskedelmi ügyekben a joghatóságról, valamint a határozatok elismeréséről és végrehajtásáról (HL L 120., 2006.5.5., 22. o.).
   
      (2)  A Tanács 2006. április 27-i 2006/325/EK határozata a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló megállapodásnak az Európai Közösség és a Dán Királyság közötti megkötéséről (HL L 299., 2005.11.16., 62. o.).
   
      (3)  A Tanács 2000. december 22-i 44/2001/EK rendelete a polgári és kereskedelmi ügyekben a joghatóságról, valamint a határozatok elismeréséről és végrehajtásáról (HL L 12., 2001.1.16., 1. o.).
   
      (4)  A Tanács 2008. december 18-i 4/2009/EU rendelete a joghatóságról, az alkalmazandó jogról, a határozatok elismeréséről és végrehajtásáról, valamint az e területen folytatott együttműködésről (HL L 7., 2009.1.10., 1. o.).
   
      (5)  HL L 149., 2009.6.12., 66. o.
   
   
      (6)  Az Európai Parlament és a Tanács 2012. december 12-i 1215/2012/EU rendelete a polgári és kereskedelmi ügyekben a joghatóságról, valamint a határozatok elismeréséről és végrehajtásáról (HL L 351., 2012.12.20., 1. o.).
   
      (7)  HL L 79., 2013.3.21., 4. o.
   
   
      (8)  A Bizottság 2015. február 17-i (EU) 2015/228 végrehajtási rendelete a joghatóságról, az alkalmazandó jogról, a határozatok elismeréséről és végrehajtásáról, valamint az e területen folytatott együttműködésről szóló 4/2009/EK tanácsi rendelet I–VII. mellékletének felváltásáról (HL L 49., 2015.2.20., 1. o.).